CELEX: 62008CA0473
Language: fi
Date: 2010-01-28 00:00:00
Title: Asia C-473/08: Unionin tuomioistuimen tuomio (kolmas jaosto) 28.1.2010 (Sächsisches Finanzgerichtin (Saksa) esittämä ennakkoratkaisupyyntö) — Ingenieurbüro Eulitz GbR Thomas und Marion Eulitz v. Finanzamt Dresden I (Kuudes arvonlisäverodirektiivi — 13 artiklan A kohdan 1 alakohdan j alakohta — Vapautus arvonlisäverosta — Opettajan koulu- tai yliopisto-opetuksen tueksi antamat yksityisoppitunnit — Opettajan itsenäisenä ammatinharjoittajana ulkopuolisen laitoksen järjestämien täydentävien ammattikoulutustilaisuuksien yhteydessä tarjoamat palvelut)

13.3.2010   
            
            
               FI
            
            
               Euroopan unionin virallinen lehti
            
            
               C 63/14
            
         Unionin tuomioistuimen tuomio (kolmas jaosto) 28.1.2010 (Sächsisches Finanzgerichtin (Saksa) esittämä ennakkoratkaisupyyntö) — Ingenieurbüro Eulitz GbR Thomas und Marion Eulitz v. Finanzamt Dresden I
   (Asia C-473/08) (1)
   
   (Kuudes arvonlisäverodirektiivi - 13 artiklan A kohdan 1 alakohdan j alakohta - Vapautus arvonlisäverosta - Opettajan koulu- tai yliopisto-opetuksen tueksi antamat yksityisoppitunnit - Opettajan itsenäisenä ammatinharjoittajana ulkopuolisen laitoksen järjestämien täydentävien ammattikoulutustilaisuuksien yhteydessä tarjoamat palvelut)
   2010/C 63/22
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Sächsisches Finanzgericht
   
      Pääasian asianosaiset
   
   
      Kantaja: Ingenieurbüro Eulitz GbR Thomas und Marion Eulitz
   
      Vastaaja: Finanzamt Dresden I
   
      Oikeudenkäynnin kohde
   
   Ennakkoratkaisupyyntö — Sächsisches Finanzgericht — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste 17.5.1977 annetun kuudennen neuvoston direktiivin 77/388/ETY (EYVL L 145, s. 1) 13 artiklan A kohdan 1 alakohdan j alakohdan tulkinta — — ”Opettajan koulu- tai yliopisto-opetuksen tueksi antamien yksityisoppituntien” vapauttaminen verosta — Opetus, jota diplomi-insinööri antaa yksityisoppilaitoksen tarjoaman sellaisen täydennyskoulutuksen muodossa, jonka on tarkoitus johtaa insinööreille ja arkkitehdeille tarkoitettuun, paloturvallisuuteen liittyvään jatkotutkintoon — Jatkuva opetustehtävien suorittaminen ja tiettyihin opintokokonaisuuksiin liittyvien johtotehtävien rinnakkainen suorittaminen — Maksun saaminen koulutustilaisuuksista myös silloin, kun kurssi peruutetaan osallistujien puuttuessa
   
      Tuomiolauselma
   
   
               1)
            
            
               Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 13 artiklan A kohdan 1 alakohdan j alakohtaa on tulkittava niin, että opetuspalvelut, joita diplomi-insinööri suorittaa yksityisoikeudellisen yhdistyksen muodossa toimivassa koulutuslaitoksessa jatko-opiskelijoille, joilla on jo vähintään arkkitehdin tai insinöörin yliopisto- tai ammattikorkeakoulututkinto tai samanarvoinen koulutus, ja joihin liittyvät opintokurssit päättyvät loppukokeeseen, voidaan katsoa tässä säännöksessä tarkoitetuiksi ”— — koulu- tai yliopisto-opetuksen tueksi annettaviksi — oppitunneiksi”. Tällaisiin oppitunteihin voidaan lukea myös muu kuin varsinainen opetustoiminta, mikäli tällainen toiminta pääasiallisesti suoritetaan koulu- tai yliopisto-opetuksen tueksi opettajan ja oppilaiden tai opiskelijoiden välillä tapahtuvan tietojen ja taitojen välityksen yhteydessä. Ennakkoratkaisupyynnön esittäneen tuomioistuimen on tarvittaessa tutkittava, voidaanko kaikki pääasiassa kyseessä oleva toiminta katsoa kyseisessä säännöksessä tarkoitetuiksi ”koulu- tai yliopisto-opetuksen” tueksi annettaviksi ”oppitunneiksi”.
            
         
               2)
            
            
               Tämän direktiivin 13 artiklan A kohdan 1 alakohdan j alakohtaa on tulkittava niin, että pääasiassa kyseessä olevien kaltaisissa olosuhteissa Eulitzin kaltaisen henkilön, joka on pääasian kantajan yhtiömies ja joka suorittaa opetuspalveluja ulkopuolisen laitoksen järjestämien koulutustilaisuuksien yhteydessä, ei voida katsoa antaneen tässä säännöksessä tarkoitettuja ”yksityisoppitunteja”.
            
         
      (1)  EUVL C 44, 21.2.2009.